
Pàg.4 

Regirem el cub de 
Rubik 

La nova secció de debat ofereix 
un espai crític per a discutir, 
debatre, reflexionar, pensar i 
repensar col·lectivament les 
condicions de possibilitat de les 
nostres vides. 


Pàg.5 

El Mezcat de Pagès 
gezmina a Sants 

El mercat pretén acostar el 
camp a la ciutat per a fer plaça 
i aproximar-se a nocions com 
agroecologia i sobirania ali¬ 
mentària a través de la venda 
directa. 


Pàg. 12 

Entrevista 

Lucia Alcaraz 

Néixer a casa 




Nom de l'artista: Not On Earth (Marc Soler) / Web: www.notonearth.com / Instagram: @notonearth 


La Burxa torna! 

Després d’uns mesos de treball intern, La Burxa torna al carrer per 
continuar donant veu als col·lectius del barri 

2 Opinió 



EDITORIAL * 


MAI ATURADES, SEMPRE LLUITANT 


D 


aturat. 


esprés de cinc mesos sense publicar, una nova 
Burxa torna als carrers. La Burxa, en paper, tor¬ 
na als carrers. Perquè les persones que fem La 
Burxa no hem estat aturades. Ningú pot estar 


Com que des de la perspectiva del valor mercantil no es 
pot o no es vol mesurar ni avaluar el treball forçós o apas¬ 
sionat que es fa sense esperar una contrapartida mone¬ 
tària, s’invisibilitzen tots els treballs i les tasques que els 


mercats i els emprenedors rapinyaires no volen reconèi¬ 
xer. Però sempre estem emprenent, i, sempre estem en 
moviment, tot i que molts treballs no donin privilegis, ni 
prestigi. Són aquestes feines la base per a la vida, la base 
per a la societat. Donar, fer, retornar, obligacions apassio¬ 
nades que contraiem sense retorn monetari. 

En aquest trànsit seguim lluitant, no per a ser alternati¬ 
va sinó per ser la única opció de viure en un món que no 
és el nostre. 



MICROREFLEXIONS ★ 



carrer 
DE LES DONES 
DEL VAPOR VEU 


'STOPFei 


ïniinicidis' 


resisteix’ 


'Leer 


es genial" 


“Portem un nou món als 
nostres cors”. 




le ^os!ílTn Perferel b arri n e ‘ 

es P°ssibili tats „ Pers °brede 


de les dones del Vapor Vell 


“Carrer 


“portem un 


nou món als nostres cors”. 


“PujoUadrón”. 


Si vols col·laborar a la secció de 
micror eflexions de La Burxa ho pots fer 
enviant la teva proposta al nostre twitter 
o bé fent-nos arribar fotos dels missatges 
que et trobes passejant pel barri a 
laburxa@gmail.com. Participa a La Burxa! 


MICRO OBERT* Envia'ns el teu escrit a laburxa@gmail.com 

Utopia o realitat? 



Sara Medina Peris 


M entre vivim el nos¬ 
tre dia a dia, sovint 
imaginem allò de 
deixar-ho tot, de 
fer les maletes i marxar a una 
illa deserta; o de diluir-nos en 
l’horitzó mentre fem la volta 
al món. Sense bitllet de torna¬ 
da. Davant l’ordinador, amb al¬ 
gunes hores laborals sobre les 
espatlles -segurament massa 
hores-, o caminant per la ciu¬ 
tat atapeïda de turistes -segura¬ 
ment massa turistes-, fem volar 
coloms i naveguem tranquil·les 
per l'Atlàntic o ens perdem amb 
gust enmig de la selva amazò¬ 
nica. I què bonic que és fer-ho! 
Eduardo Galeano ens recordava 
aquelles paraules del cineasta 
llatinoamericà Fernando Bir- 
ri, que deia que les utopies ens 
ajuden a caminar -a avançar- i, 
en aquest sentit, mai no haurí¬ 
em de renunciar a elles. El ter¬ 
me utopia com a món perfecte 


va aparèixer de la mà d'en To¬ 
màs Moro al 1516 a la novel·la on 
descrivia una societat idíl·lica i 
lliure de problemes que convi¬ 
via, precisament, a una illa ano¬ 
menada Utopia. A l’altra banda, 
però, també podríem pensar que 
aquestes fugides ens serveixen 
de consol. Nietzche diria que ho 
fem perquè no podem suportar 
el fet de creure que tot es redu¬ 
eix a això, que tot acaba aquí. 
Per formar part de la lliga del 
superhome -jo afegiria, per su¬ 
posat, i de la superdona- caldria 
doncs arribar al punt d’eliminar 
aquestes fantasies i poder viure 
el present sense viatges imagi¬ 
naris que ens salvin de nosaltres 
mateixes. Ara bé, és inevitable 
haver d’escollir entre una cosa 
0 l’altra? Entre utopia 0 realitat? 
Segurament no, o no hauríem 
de permetre-ho. Menys encara 
quan parlem d’allò col·lectiu, 
d’allò polític, de tot allò que fa 
referència al sistema desigual 
en el que ens veiem immerses. 


Per un costat, podríem mante¬ 
nir la confiança -utòpica- en que 
aquests dos mons arribaran al¬ 
gun dia a tocar-se, a fusionar-se 
fins a ser un de sol. Per l’altre, 
però, no hauríem de deixar-nos 
ennuvolar per la grandiositat 
del que són tan sols idees, parau¬ 
les, perquè en ocasions ens atra¬ 
pen dins d’un discurs que ens di¬ 
vorcia de l’existent; les àvies ho 
resumirien molt bé en aquella 
frase de ‘tocar de peus a terra’. 
Cal considerar, a més, que allò 
que existeix es contraposa amb 
allò que hauria d'existir, i sovint 
la distància entre els dos punts 
provoca cert descoratjament 
al ressaltar que el compliment 
dels nostres ideals queda encara 
massa lluny. En cap cas es tracta 
d’acceptar la realitat tal i com 
és i quedar-nos de mans plega¬ 
des, al contrari, és imprescindi¬ 
ble pensar en el món que encara 
està per construir. Per dur-ho a 
terme, però, potser hauríem de 
dedicar els esforços als passos 


intermitjos que són els que, 
mica en mica, ens hi acabaran 
acostant. I dic acostant perquè 
potser mai hi arribarem (de fet, 
utopia prové del grec i vol dir, 
literalment, ‘a cap lloc’: ou sig¬ 
nifica ‘no’ i topos significa ‘lloc’). 
Tenir present on és el cel ens 
ajuda a definir el nostre trajecte 
vital i a mantenir l’ànima viva, 


encesa, però cal baixar per ser 
a peu del canó: saber mirar la 
realitat a la cara, sense guarni¬ 
ments , i, per tant, de forma més 
intensa. Perquè les grans idees 
ens fan bategar el cor, però són 
les petites lluites les que, al cap i 
a la fi, aconsegueixen canviar la 
realitat que no ens agrada. 



































núxn. 207 I febrer de 2017 


Repassar els espais amb mirada 
d'infant 


Nau Espai Familiar 


E xisteix discriminació en 
els espais de participació 
política i social respecte 
la infància? Per a nosal¬ 
tres la resposta és sí. Existeix 
una discriminació discreta i 
subtil, coherent amb l’arquitec¬ 
tura i la forma d’organització so¬ 



cial de la nostra ciutat. Tot i que 
existeix la voluntat en alguns 
d’aquests espais d’anar modifi¬ 
cant aquesta realitat, i La Nau 
n’és un exemple; un espai alli¬ 
berat per a la infància dins el 
marc de Can Batlló. 

I això per què és així? La res¬ 
posta és força complexa. Des 
del nostre humil espai podem 
afirmar que existeix, i que vi¬ 
vim dia a dia, el famós repte de 
la conciliació i el temps invisi¬ 
ble de les cures, conceptes que 
fa un temps que comencen a 
sortir a debat. S’ha anat fent 
visible una lluita en torn l’or¬ 
ganització del treball, però n’hi 


ha una altre més micro, més del 
quotidià i que ens implica de 
forma directa, el respecte per 
les necessitats de la petita in¬ 
fància. Desconèixer-les és una 
forma de discriminació, igual 
que desconèixer altres etapes 
del cicle vital o formes diverses 
d’estar al món com la vellesa, la 
diversitat funcional, la malal¬ 
tia... Poder incloure-les reque¬ 
reix descobrir-les. 

Des de la manca d’higiene 
(borilles, ampolles) que im¬ 
pedeixen que les criatures 
es moguin lliurement o els 
horaris de trobada sovint in¬ 
compatibles amb els de la 
infància. Fins quelcom més 
complex com els prejudicis 
sobre qui té la responsabili¬ 
tat d’atendre les criatures, la 
forma “adequada” d’habitar 
els espais, els ritmes. 

Mentre diem que cal garan¬ 
tir la participació, en totes les 
seves formes presencials o no, 
també esdevenim critiques. 
Les criatures no han de ser 
presents en tots els espais. Si 
reivindiquem les necessitats 
de la petita infància, també 
cal reivindicar el fet que no 
sempre han d’acompanyar 
els adults. I doncs sorgeix un 
dilema important, que les 
famílies vivim dia a dia, on 
comença la meva necessitat i 
on la de l’altre?, que fem quan 
no són compatibles? En l’esfe¬ 
ra de la reivindicació i el canvi 
social aquesta línia és sovint 
fràgil, de vegades és inevita¬ 
ble dur la infància a tot arreu i 
de vegades caldria que fos evi¬ 
table. Però alhora té a veure 


amb la necessitat d’ampliar la 
mirada i poder generar formes 
que protegeixin els infants 
d’espais no propis per a ells. 
Mentre es busca la formula, 
és imprescindible garantir la 
participació dels adults que 
en tenen cura adequant els 
espais i els ritmes a les cria¬ 
tures que inevitablement les 
acompanyen. 

No és sols l’horari, no és sols 
la higiene. Senzilla i comple- 
xament és no entendre que 
tenim un ull que mira al món 
i un ull que mira les criatures, 
una orella que escolta fora i 
una que escolta les criatures, 
tenim una mà que tecleja l’or¬ 
dinador i l’altre que sosté una 



criatura, ens vénen pensa¬ 
ments i idees al mateix temps 
que es difuminen en mig d’un 
plor o una gran rialla. És un 
temps dedicat a l’altre, que 
no s’acaba. És tot això que el 
sistema capitalista ha volgut 
esborrar de la cultura des- 
connectant-nos de la nostra 


necessitat humana de cuidar 
i ésser cuidats. Realitat im¬ 
pregnada avui en les relacions 
humanes, ignorar el temps de 
les cures i exigir el mateix ren¬ 
diment i grau de participació. 
Des de la Nau reivindiquem 
aquests temps invisibles fent 
visible les criatures. 

“Vivimos de espaldas a la 
realidad de los cuidados, al 
hecho de que todos hemos sido 
ninos, todos hemos estado o 
estaremos enfermos alguna 
vez y todos vamos a ser vie- 
jitos. Parece que fingiéramos 
que durante todo el tiempo y 
durante toda la vida somos in- 
dividuos autónomos, sanos e 
independientes. Todo nuestro 
marco ideológico està pensado 
para asumirlo así, y, por otro 
lado, estamos de espaldas a la 
carga del trabajo que implica 
todo eso: quién la asume, el 
número de amas de casa de 
mediana o avanzada edad 
que se responsabilizan de una 
carga infinita de cuidados; 
a sus padres ancianísimos, 
al marido pachucho, a sus 
nietos... Esto va a seguir re- 
ventando y reventando y va a 
llegar a un punto en el que la 
crisis de la cuidados no puede 
mas que agudizarse (...)” 

Carolina del Olmo. 


Mai més invisibilitzades 


CSA Can Vies 


F ins i tot dins dels movi¬ 
ments socials acostu¬ 
mem a viure situacions 
on alguns rols o tasques 
es valoren més que d’altres i no 
és casualitat que les oblidades 
sempre siguin les relacionades 
amb les cures (cuina, neteja, 
etc.), les quals històricament 
s’han relegat a les dones. És per 
això que en el marc del dia con¬ 
tra la violència de gènere a Can 
Vies vam decidir fer una taula 
rodona amb col·lectius que tre¬ 
ballessin al voltant de les feines 
de cures a l’àmbit laboral, per 
veure els masclismes invisibilit- 
zats que són els fonaments de la 
violència a les dones. 

La invisibilització i per tant 
la falta de valoració d’aques¬ 
tes tasques es materialitza en 
les empreses amb una preca- 
rietat molt accentuada, que 
les Kellys han hagut d’afron¬ 
tar a l’hora d’organitzar-se. 
Aquesta associació va sorgir 
quan cambreres d’habitacions 
de punts geogràfics diferents 
es van començar a relacionar 


per internet. Exposant la seva 
quotidianitat laboral, es van 
adonar que les seves condici¬ 
ons eren generalitzades dins 
del seu sector. El següent pas 
que va ser associar-se amb 
la voluntat de visibilitzar les 
seves problemàtiques, alhora 
que buscaven tenir el suport 
mutu que en molts casos els 
mancava per encarar-se amb 
els explotadors. 

L’ordenança cívica del 2006 
va significar una pujada en la 
persecució cap a les treballa¬ 
dores sexuals. No va ser fins 
que les Putes Indignades feien 
el pas d’abandonar les insti¬ 
tucions prodrets sexuals per 
formar col·lectius propis, que 
es va relaxar la situació, ja que 
després d’una setmana d’agi¬ 
tació, van aconseguir que l’al¬ 
calde volgués asseure’s amb 
elles. 

Però dins d’aquests col·lec¬ 
tius també ens podem trobar 
el masclisme i la gent de la 


CNT ho te clar. Des de ja fa un 
any estan treballant en una 
secció de gènere no mixta, la 
qual tracta les carències que 
pot tenir l’organització en 
aquest aspecte, a la vegada 
que potencien la participació 
de les dones dins del sindicat. 

Tot i que les experiència vis¬ 
cudes per les ponents disten 
de coincidir, es pot discernir 
del debat que la manera en 
què funcionen els col·lectius 
actualment no té en compte 
els horaris inestables de la 
gent en situacions precàri¬ 
es i encara menys les neces¬ 
sitats de persones que duen 
una càrrega familiar. Es fa poc 
atractiu entrar en un col·lectiu 
(les victòries del qual són poc 
visibles) quan el temps inver¬ 
tit és temps que es redueix o 
de la jornada laboral o de la 
vida familiar o d’oci. 

La precarietat no afecta 
aquestes feines només en 
l’aspecte legal, ja que dota als 
empresaris d’eines d’extorsió 


com l’incessant amenaça de 
l’acomiadament, que no dub¬ 
taran a usar per evitar que 
les treballadores comencin a 
exigir. En el cas de les cambre¬ 
res de pis actua de barrera per 
a què aquestes no s’atreveixin 
a venir a les reunions per por 
a les represàlies i en les putes 
perdent a clients no sols per 
la por a les multes que pugui 
ficar l’ajuntament, sinó també 
per l’estigmatització que se’n 
fa als mitjans. 

Els obstacles que hem de 
superar s’han d’afrontar des 
de diferents perspectives, 
transformant els col·lectius 
per a fer-los inclusius a gent 
amb càrregues familiars, a 
l’hora que a nivell individual 
repartim les tasques domès¬ 
tiques de forma més justa. 
Facilitant així una màxima 
participació per a poder fer 
que els conflictes laborals es 
puguin col·lectivitzar per a 
minimitzar els sacrificis de les 
afectades. 

REGIREM EL CUB DE RUBIK ★ 



Discutim, debatem, pensem i repensem 


A lgunes persones del bar¬ 
ri de Sants estem amb 
ganes de poder reflexi¬ 
onar, més enllà del que 
ens permet el ritme accelerat 
de treball, militància i relacions 
personals. Un procés que ens per¬ 
meti parlar del fons de les temà¬ 
tiques que treballem o que discu¬ 
tim a les barres dels bars. Poder 
discutir d’allò que ens afecta a 


la nostra vida, d’estratègies po¬ 
lítiques col·lectives a curt, mitjà 
o llarg termini, o encetar punts 
de debat que no permet viure la 
constant actualitat. Amb la in¬ 
tenció de desgranar i discutir te¬ 
mes i preguntes que sovint ens 
fem i ja compartim; què signifi¬ 
ca posar les vides en comú, com 
ens relacionem amb els dife¬ 
rents agents revolucionaris del 


nostre entorn més proper, com 
sostenim col·lectivament - o no -, 
les necessitats econòmiques que 
tenim, quin paper juguem els 
moviments socials de base en re¬ 
lació als nous escenaris instituci¬ 
onals, com portem a la pràctica el 
suport mutu i l’autogestió vivint 
en contradicció constant. 

Amb aquestes idees sorgeix Re¬ 
girem el cub de Rubik. Un espai 


de debat dins la Burxa, amb la 
voluntat de fomentar la partici¬ 
pació i la profunditat de debats 
col·lectius. Per fer aquesta secció 
ens volem trobar tots els primers 
dissabtes de cada mes a les i8h a 
Can Vies per debatre d’un tema 
concret, d’on sortiria els textos 
que apareixeran a la Burxa. Tot 
i aquest plantejament, estem 
obertes a noves metodologies 


d’aquelles que vulguin partici¬ 
par. Pretén ser un espai de troba¬ 
da informal on poder participar 
de forma distesa. En cada troba¬ 
da es decidirà el següent tema a 
debatre en la següent trobada. 
Aquest primer article vol ser un 
primer punt de partida per anar 
explorant diferents camps de 
debat. 


El subjecte revolucionari que ha d'esbotzax el 
nostre horitzó 


A mesura que passen 
els anys s’allunya la 
visió en blanc i negre 
d’un quadre que crida 
amb força cap a la revolució im¬ 
minent. El quadre, amb els anys 
i les experiències, guanya en 
matisos i colors que, com a mí¬ 
nim en l’actualitat, fan de la re¬ 
volució un objectiu llunyà. Però 
els matisos i colors ens han de 
permetre guanyar en les nostres 
anàlisis, tàctiques i estratègies, 
per aconseguir un canvi social 
real, d’un impacte, justícia i lli¬ 
bertat que acompleixi amb les 
nostres expectatives. 

En els últims anys es podria 
dir amb tranquil·litat que hem 
viscut algunes revoltes, com el 
15M i de forma molt especial a 
Sants, l’efecte Can Vies. La dife¬ 
rència entre una revolta i una 
revolució és l’espontaneïtat i 
la falta d'un horitzó clar cap al 

HACKLAB ★ 


qual dirigir-se. Aquesta falta 
d’horitzons és segurament la 
mancança més gran d’aquells 
que ens podem anomenar a no¬ 
saltres mateixos revoluciona¬ 
ris, i un dels motius pels quals 
hem estat incapaços d’atraure 
a la gran majoria de la població 
cap a les nostres idees. Els mo¬ 
viments socials en general, han 
aposentat el seus discursos en 
una constant oposició i estratè¬ 
gies defensives i de resistències. 
Però no seria just fer una anà¬ 
lisi que no tingués en compte 
l’evolució, que des de l’explosió 
del 15M, ha fet possible que a 
dia d’avui la societat en la qual 
vivim hagi assimilat part dels 
discursos crítics que hem ela¬ 
borat els moviments socials de 
base. També cal destacar, que 
si bé encara no podem parlar 
de quin és l’horitzó cap al que 
caminem, sí que hem anat des¬ 


brossant part del camí. 

Un element clau per a la crea¬ 
ció d’un horitzó comú i trans¬ 
formador és saber des d’on hem 
de partir. Durant el segle XX, 
l’anàlisi econòmica desenvolu¬ 
pada per Marx va permetre un 
reconeixement com a classe, en 
què es produïa una divisió de la 
societat segons l’accés o no als 
mitjans de producció, i la conse¬ 
qüent identificació en una clas¬ 
se treballadora explotada. Els 
moviments revolucionaris van 
plantejar un horitzó clar en que 
l’objectiu era subvertir aquest 
ordre, arrabassant, els desposse¬ 
ïts, els mitjans de producció als 
propietaris. Segons les diferents 
ideologies, els mecanismes per 
fer això eren el partit de treballa¬ 
dors 0 els sindicats. Però en tots 
els casos calia prèviament una 
identificació del «qui» per poste¬ 


Naps, cols i software lliure 

HackLab Can Batlló 


C onsumir és un acte polí¬ 
tic i tant fa si són naps, 
cols o tecnologia. Tot allò 
que consumim, tan si ho 
paguem com si no, ens defineix. 
Diuen que som el que mengem, 
però, en general, som el que fem, 
més que el que diem o pensem. 

Els naps i les cols, a menys que 
tinguem un hort, els haurem de 
comprar. I tu? On compres les 


verdures? Avui dia, hi ha molta 
consciència alimentària i cada 
vegada són més les persones 
que decideixen comprar ciste¬ 
lles ecològiques amb productes 
de proximitat, és a dir, que vé¬ 
nen de pagesos propers. Con¬ 
sum i consciència són indisso¬ 
lubles, però hi ha coses que són 
més visibles que altres. El men¬ 
jar, per exemple, és tangible i, a 
més, una necessitat bàsica. I per 


tant, és més fàcil ser conscient 
dels hàbits alimentaris. Desa¬ 
fortunadament, amb el progra¬ 
mari no passa el mateix perquè 
no es menja literalment, tot i 
consumir-lo. I si bé per a moltes 
persones l’accés a la tecnologia 
és ja una necessitat bàsica, hi ha 
una manca absoluta de consci¬ 
ència tecnològica. 

Cada vegada són més les perso¬ 
nes que fan servir xarxes socials 


riorment articular, el «com», per 
arribar al objectiu. 

Per arribar algun dia a una si¬ 
tuació que pugui acabar amb la 
societat actual, per construir-ne 
una de més justa i lliure, hem de 
ser conscients que ens cal arti¬ 
cular tot aquest recorregut, sen¬ 
se el qual de moment només po¬ 
dem aspirar a revoltes puntuals, 
però no a una revolució. Els plan¬ 
tejament de classe segueixen 
essent vàlids avui dia, però es 
queden curts en la identificació 
del explotats i oprimits prenent 
com a referència només l’ele¬ 
ment econòmic. Així, el primer 
que hem de tenir clar i hem de 
desenvolupar, és quin ha d'esser 
el subjecte revolucionari que ha 
de marcar el nostre horitzó. Ac¬ 
tualment amb la globalització 
dels sistemes de producció, l’ele¬ 
ment que ens serveix per agluti¬ 


o obren un blog o, simplement, 
descarreguen aplicacions o fan 
clics indiscriminats sense saber 
ni entendre els perills que pot 
suposar fer un sol clic allà on no 
toca. Els que mengem carxofes 
de Prat i inspeccionem l’etique¬ 
ta de la roba per tal d’evitar ad¬ 
quirir productes manufacturats 
per criatures explotades, també 
hauríem de vetllar per la nos¬ 
tra salut digital i la de totes les 


nar els explotats econòmics, de 
gènere, de raça o de qualsevol 
altre és el territori, allà on es 
desenvolupa la vida. Els barris i 
els pobles són el punt de partida 
per poder construir les primeres 
alternatives locals que han de 
servir per poder experimentar 
gestions horitzontals de les rela¬ 
cions i l’economia. Són a més els 
espais on poder treballar de for¬ 
ma local els problemes globals, 
amb capacitat per incidir en la 
vida diària de les persones. 

Aquesta feina no és nova, por¬ 
tem anys creant casals, ateneus 
i centres socials ocupats. Però 
hem de prendre consciència de 
separar tàctica i estratègia. El 
primer pas és crear barris vius, 
però sense perdre de vista l’ob¬ 
jectiu de començar a esbossar 
les línies de l'horitzó cap al que 
volem caminar. 


personetes que ens envolten: 
protegir-se és protegir. Fem un 
acte d’introspecció tecnològica i 
vetllem també per les llicències 
del programari! Pensem que els 
desenvolupadors de software 
lliure són pagesos digitals que 
cultiven programari de proxi¬ 
mitat. Siguem responsables: 
consumim software lliure! 

El Mexcat de Pagès gexmixia a Sants 



Oriol Barras 


E l passat 17 de desembre es 
va inaugurar, a la plaça de 
Cal Muns, el Mercat de Pa¬ 
gès ecològic de Sants, un 
espai amb productes ecològics i 
de proximitat que es va celebrar 
el tercer dissabte de cada mes. 
M’assec amb en Xavier, Presi¬ 
dent de la Xarxa de Consum So¬ 
lidari, en dia de Mercat de Pagès 
al costat de l’espai Germanetes, 
Viladomat amb Consell de Cent. 
Prenem una Rosa de Foc mentre 
xerrem sobre el que significa el 
Mercat de Pagès a Barcelona, i 
com funciona. 

Quan li pregunto què és, hi 
fa referència com a un espai 
de socialització del barri que 
busca tres objectius principals. 
En primer lloc, pretén fomen¬ 
tar l’economia social i solidària, 
acostant productors i elabo- 
radors a les veïnes dels barris. 
«Nosaltres venem projectes, no 
productes», em diu per a tancar 
aquest primer objectiu. El segon 
objectiu a què fa esment és 
l’educació a partir de la venda 
directa. «Educació ambiental, 
agroecològica, sobre soberania 
alimentària... qualsevol produc¬ 
tor et podria parlar mitja hora i 
més sobre el seu producte tran¬ 
quil·lament». El tercer objectiu 
és la recuperació i la reapropi- 
ació dels carrers del barri per al 
veïnat, «fer la plaça, el mercat, 
l’àgora... per això s'hi realitzen 
altres activitats en paral·lel». 

«I els espais, com es trien?», 
pregunto. «A l’hora de dispo¬ 
sar dels espais, es va teixint», 
em diu el Xavier. Hi ha hagut 
diferents aproximacions. Per 
exemple, a l’Eixample, s’ha vin¬ 
culat molt a l’Espai Germanetes 
i a les lluites i entitats veïnals 
associades, era aquest espai o 
aquest espai. En el cas de Sants, 
la plaça de Cal Muns és l’espai 
que ha cedit l’Ajuntament per 
a ubicar-lo. La relació amb el 
Consistori es basa en un donar 
i rebre a nivell econòmic. Però, 
principalment, és un tracte bu¬ 
rocràtic per demanar permisos i 
autoritzacions, ja que en alguns 
casos, com el de Germanetes, 
s’ha hagut de tallar algun carrer. 

A l’hora de seleccionar la pre¬ 
sència de paradistes al mercat, 
la Xarxa de Consum Solidari és 
la que està en contacte amb les 
productores i les elaboradores. A 
vegades han rebut alguna sol·li¬ 
citud de botigues que han hagut 
de rebutjar perquè ja tenen el 
seu espai. És un procés continu. 
En tot cas, sempre es prioritza la 
presència d’entitats i col·lectius 


de l’entorn, lligats al barri, o els 
productors o elaboradors que ja 
siguin a la zona. El Xavier m’ho 
explica: «Sempre intentem que 
si hi ha entitats al barri que ja es¬ 
tiguin treballant en la mateixa 
línia, hi tinguin presència. Per 
exemple, a Sants hi ha els de Cal 
Notari, que ja preparen cistelles 
per a l’Economat Social, i també 
els de l’Impuls Cooperatiu i els 
del Casal Independentista de 
Sants Jaume Compte. [„.]A Sants 
hi ha un teixit associatiu molt 
potent». 

L’impuls al barri ve de la 
mà de l’Impuls Cooperatiu de 
Sants i el Casal Independentis¬ 
ta Jaume Compte. L’Òscar, del 
casal, m’explica com va anar la 
posada en marxa, arrel del co¬ 
neixement de l'experiència del 
mercat de pagès de Germanetes 
i una xerrada que va organitzar 
la CUP de Sants Montjuic sobre 
sobirania alimentària. Després 



de contactar amb la Xarxa de 
Consum Solidari, i algunes reu¬ 
nions, van contactar amb l’Im¬ 
puls. «Fins que no vam contac¬ 
tar amb l'Impuls Cooperatiu de 
Sants, no ens vam veure amb 
les forces necessàries per llençar 
aquest projecte». 

L’Òscar ressegueix el projecte: 
«Un mercat és un lloc d’inter¬ 
canvi entre el camp i la ciutat, 
però on els preus els marquen 


les pageses i no les grans distri¬ 
buïdores. Sants és un barri obrer 
amb una forta tradició coopera¬ 
tiva que va quedar trucanda per 
la dictadura. Ara fa una anys que 
comencen a sorgir cooperatives 
i aquesta tradició es va recupe¬ 
rant. Per exemple, l’Economat 
de Sants és una de les cooperati¬ 
ves que participa del mercat. En 
aquest sentit el mercat va molt 
lligat a la lluita per la sobirania 
alimentària que permet generar 
economia arrelada al territori 
sobre bases de justícia social». 

Amb aquests criteris, hi ha 
marge per a la consolidació del 
mercat de pagès al barri. «S’ha 
de reconèixer que a Sants exisi- 
teix un moviment popular que 
abarca molts àmbits: L'Assem- 
bela de Barri de Sants, el Centre 
Social, Can Batlló, l’Impuls Co¬ 
operatiu, el Casal. El mercat 
vol ajudar a enfortir i extendre 
aquesta xarxa generant un espai 
on la gent que passa pel carrer 
entri en contacte amb l’agroeco- 
logia. L’espai del mercat sempre 
estarà obert a qualsevol col·lec¬ 
tiu del barri que vulgui donar a 
conèixer les seves idees o projet- 
ces. Per exemple, Som Energia 
va organitzar una paradeta al 
darrer mercat. El dissabte 21 de 
gener esperem tenir material de 
la mobilització pagesa del 28 de 
gener». 

Les companyes que elaboren 
la cervesa artesana La Bordeta, 
membres de l’Impuls, em 
relaten les seves sensacions. «A 
nosaltres ens suposa participar 
en un acte al barri, interactuar 
amb les nostres veïnes i donar 
a conèixer els nostres produc¬ 
tes. És al costat de Can Batlló, fet 
que a nivell logístic ens suposa 
també donar un cop de mà a 
l’organització amb taules, carpes 


o barres, si calen. També és una 
mica un esforç anar un dissabte, 
quan tota la setmana la tenim 
ocupada en altres tasques». 

A més d’enfortir el teixit 
d’aquests projectes al barri, 
també ajuda a teixir relacions 
dins les pròpies organitzacions 
i entre elles: «A nivell del nostre 
projecte sobre tot ens suposa afi- 
ançar el vincle amb les nostres 
companyes de l’Impuls, amb 
els bars cooperatius de la zona, 
com el Kop de mà i el Koitton i 
conèixer millor la realitat dels 
pagesos que venen al mercat». 

Tot i això, m’escriuen les com¬ 
panyes de La Bordeta, «Encara 
és aviat per saber el resultat de 
la interacció amb les nostres 
veïnes. A la inaguració vam in¬ 
teractuar més amb les nostres 
companyes i altres paradetes 
que amb la gent que s’hi acosta¬ 
va. No podem avaluar encara la 
incidència de l’economia social 
a partir d’un sol mercat, però pel 
que vam veure sí que hi havien 
veïnes interesades en el mercat 
i en comprar aquests productes 
locals». Totes coincideixen en 
què és massa d’hora per a treure 
conclusions, però també en què 
les perspectives són bones. «El 
dissabte 21 de gener és la segona 
edició i encara és d’hora per fer 
un balanç de qualsevol tipus. A 
la primera edició vam gaudir 
de començar a conèixer a les 
productores, de veure a moltes 
veïnes i veïns que passaven per 
allà i es van parar a comprar. Es 
van sorprendre dels preus molt 
assequibles i de la qualitat». 
Després de la segona edició, ja 
comencen a sortir els primers 
brots. 


Els col·lectius 
de Sants 
xesponen 
pel futux de 
Can Vies 

Oriol Barras 


E l passat divendres 20 de 
gener es va realitzar un 
acte convocat pel CSA 
Can Vies a la nau 69 de 
Can Batlló. Prèviament havien 
estat convidats els col·lectius 
que formen l’Assemblea de Barri 
de Sants (ABS) i totes aquelles 
que han participat a Can Vies 0 
bé han donat suport al projecte 
tant individualment com a tra¬ 
vés de les diferents plataformes 
de suport que s'han creat al llarg 
de la combativa vida de l’espai 
okupat. Una mica més de set 
desenes de persones de més de 
vint col·lectius diferents van as¬ 
sistir a la convocatòria que s'ha¬ 
via difós pel barri. 

Les companyes van explicar 
l’estat actual de Can Vies, el 
procés de reconstrucció realit¬ 
zat després del desallotjament 
i les activitats i tallers que es 
realitzen en l’actualitat. A més, 
torna a ser la seu d'una desena 
de col·lectius, com ara La Burxa. 
Malgrat les difamacions cons¬ 
tants d’alguns mitjans de comu¬ 
nicació i partits que demanen 
la seva demolició, les compa¬ 
nyes van informar que no hi 
ha cap denúncia sobre l’espai. 
Això assegura el seu futur a 
curt termini. Es va relatar la 
feina feta per a tornar a omplir 
el centre de vida i l’aposta po¬ 
lítica ferma de la participació i 
dinamització de l'ABS. També es 
va fer referència a la feina feta 
aquests últims anys per a poder 
assegurar l’espai contra l’única 
amenaça que té en l'actualitat: 
el pla urbanístic que preveu la 
seva demolició per construir 
pisos i una rampa d'accés al 
calaix. Amb aquest objectiu es 
va presentar una proposta que 
pretén canviar el pla actual per 
salvar tant Can Vies, com altres 
veïnes afectades. Des dels col- 
lectius i les persones assistents 
es va donar suport a aquesta 
proposta amb la finalitat d’as¬ 
segurar el projecte de Can Vies, 
que al maig celebrarà 20 anys 
d’existència. 


. 


Segueix, llegeix i difon 
La Burxa! 


Segueix-nos a la xarxes i podràs 
descarregar Tedició digital 

la comunicació 
popular i crítica, 
a debat 



Taula de mitjans a Can Bati Ió | Foto: La Burxa 


Olalla Miret 


A ra fa un any, La Burxa va 
arribar al número 200 i també 
va complir 18 anys de recorre¬ 
gut. Per celebrar-ho, vam fer 
una jornada a Can Batlló on a més de 
les activitats de caire més lúdic i festiu 
també vam dedicar un espai a la reflexió 
i el debat a través d'una taula sobre els 
reptes dels mitjans de comunicació 
popular, alternativa i crítica. En aquest 
espai vam comptar amb la participa¬ 
ció de diverses publicacions amigues: 
La Directa, Crític, Masala, Fotomovimi- 
ento i El Pèsol Negre, amb les quals vam 
parlar sobre les experiències, les inqui¬ 
etuds, els punts que ens uneixen com a 
mitjans alternatius i els factors que ens 
diferencien d'altres publicacions. 

Des de La Burxa hem volgut plasmar 
en aquest número de rellançament 
el contingut d'aquest debat, ja que va 
suposar l'inici del procés de repensa- 
ment que hem experimentat aquest 
darrer any i que ha culminat amb la 
refundació de la publicació. Per això, 
hem agrupat les aportacions que es van 
fer durant l'acte en diferents temes clau 
amb la voluntat d'obrir el debat a totes 
vosaltres. 

L’organització 

Un tret que ens diferencia clarament 
d'altres mitjans és la forma com ens 
organitzem i funcionem. En aquest 
sentit, segons Gemma Garcia, La Directa 
«sempre ha defensat una organització 
assembleària i horitzontal. Portem 10 
anys treballant sense jerarquies i sense 
directores. Prenem decisions que sovint 
són més lentes però més sòlides». En la 
mateixa línia, Marc Font explica que 
Crític és «una cooperativa amb sòcies de 
treball i sòcies col·laboradores». 


“El caràcter comunitari i 
col·lectiu dels mitjans de 
comunicació populars i 
crítics és impressionant i 
imprescindible.” 


Pel que fa a La Burxa, els col·lectius 
del barri són una peça crucial de l’en¬ 
granatge, ja que «intentem que els 
moviments socials es facin seva la 
publicació i hi participin activament 


aportant articles. Per tant, no som un 
mitjà professional, sinó un mitjà de la 
gent», explica Gemma Parera. 

Segons Masala, «el que ens diferencia 
d’altres mitjans és que ens regim 
assembleàriament i des de l’horitzon¬ 
talitat, per tant, no tenim estructures 
piramidals, i treballem comunitària- 
ment i col·lectivament. Aquesta és la 
gran difèrencia a l’hora d’abordar tant 
els continguts com l’organització. Tots 
aquests temes els fem des d’un vessant 
on no podran arribar els mitjans de 
comunicació de masses». 

L’autogestió 

A l’hora de parlar de com ens financem 
els mitjans de comunicació popular 
i crítica, La Directa té molt clar que 
«l’única dependència que tenim és amb 
les subscriptores i les lectores, tota una 
comunitat de suport que fa possible 
el projecte i permet l’autogestió. No 
depenem de consells d’administració ni 
accionistes que en altres mitjans sovint 
són grans multinacionals o banca que 
acaben condicionant els continguts 
d’aquests mitjans. Tampoc depenem de 
la publicitat institucional que a vegades 
pot acabar lligant accions de govern 
o governs concrets». A Crític també 
defugen de la figura del consell d’ad¬ 
ministració: «el gruix dels ingressos i el 
deure que tenim és amb les subscrip¬ 
tores i els socis», afirmen. Per tal d’evitar 
haver de recórrer a la banca, les aporta¬ 
cions dels socis d’aquest mitjà permeten 
fer front a les pèrdues. «Això garanteix la 
independència editorial», expliquen. 

En el cas de Fotomovimiento, una de 
les fórmules que utilitzen per autofinan- 
çar-se és mitjançant una quota solidària 
a l’hora de cedir els materials: «quan 
un col·lectiu afí ens demana fotos, 
hem establert una quota solidària que 
consisteix en què cedim les fotos a canvi 
d’una aportació voluntària que és lliure 
i que la marca el col·lectiu en funció 
del que considera que pot aportar, i si 
no poden aportar cedim les imatges 
igualment. És un aspecte beneficiós per 
les dues parts, perquè els estem oferint 
un treball, ens aporta ingressos i alhora 
es valora la nostra feina», afirmen. 

La sostenibilitat 

A Masala, quan parlen de sostenibi¬ 
litat ho fan des d’un vessant humà, ja 
que des del punt vista econòmic, diuen, 


han estat en crisi permanent. Per tant, 
per tal que el projecte sigui viable cal 
valorar què poden assumir les persones 
que en formen part: «no podem assumir 
una publicació cada dos mesos, però 
sí cada sis». A més, consideren que 
«com a premsa de barri, mai és un bon 
moment per a desaparèixer. Abans que 
la publicació desaparegui del tot, val la 
pena repensar per fer un projecte més 
sostenible», fent referència al procés 
de refundació que van viure poc temps 
abans. 


“No som un mitjà 
professional, sinó un mitjà 
de la gent." 


La sostenibilitat humana també és 
molt important per a La Burxa: «quan 
hem tingut moments de crisi, hem 
fet crides a la participació per tal de 
refundar d’alguna manera la publicació 
amb noves aportacions i col·laboracions, 
i totes les crides han tingut molt bona 
resposta i han estat molt positives». 

L’enfocament 

Segons La Directa, els projectes de comu¬ 
nicació popular «tenim la capacitat de 
construir altres relats. La Directa hem 
ampliat la mirada de la comunicació 
popular construida des dels moviments 
socials i pels moviments socials. Estem 
visibilitzant altres protagonismes, altres 
relats i realitats que també configuren 
les lluites socials, sovint invisibilit- 
zades». D’altra banda, Crític tracta els 
temes des d’una «visió més institucional 
que, alhora, pretén trencar certs relats i 
explicar una altra versió del que passa». 


“Parlem de temes que 
altres mitjans han tractat 
duna forma tangencial, 
i ho fem duna manera 
global fent un retrat de 
conjunt.” 


A Crític aposten per un “periodisme 
reposat". Així ho expliquen: «en l'era de 
la “intoxicació", en què vivim perma¬ 
nentment connectats a les xarxes, en 
què hi ha un volum de notícies que no 
som capaces de digerir, Crític intenta 
fugir d'aquesta voràgine i, en lloc de 
publicar molts continguts al dia, en 
publiquem un, màxim dos. És a dir, a foc 
lent intentem que estigui tot molt ben 
treballat». A més, el continguts de Crític 
pretenenen «“fiscalitzar" els poders 
propers». «Com que tenim independèn¬ 
cia editorial i política, podem fiscalit¬ 
zar d'una manera més fiable i explicar 
coses que altres mitjans, per lligams, per 
manca de voluntat o perquè no se n'as- 
sebenten, no publiquen». 

Al seu torn, El Pèsol Negre és una 
publicació amb més de 16 anys de 
recorregut que es reparteix gratuïta¬ 
ment al Bages i el Berguedà cada dos/ 
tres mesos. S'autodefineixen com a 


llibertàries, i estan enfocades «des 
de dins del moviment cap enfora. [...] 
Les persones que formem part de la 
publicació militem en espais llibertaris 
de la comarca i entenem que El Pèsol 
Negre és una eina més per visibilitzar 
les lluites». 

Pel que fa a La Burxa, la publicació 
«va néixer en un moment en què hi 
havia una criminalització molt forta 
del moviment okupa. En aquest context, 
es va veure necessari comptar amb 
un espai per fer un altre relat. Amb el 
temps, el mitjà s'ha convertit en un 
altaveu dels moviments socials i veïnals 
del barri i pel barri». 

La incidència 

Pel que fa al grau d'influència, el Pèsol 
Negre «no pretén ser un mitjà d'au¬ 
toconsum, sinó que volem que arribi 
al màxim de gent possible. En aquest 
sentit, la publicació és gratuïta i 
actualment se n'editen 5.000 exemplars 
que es distribueixen de forma lliure i en 
mà», expliquen. 


“Com a premsa local molt 
arrelada al territori tenim 
la capacitat de connectar 
amb el carrer" 


I és que la incidència és un dels 
motors d’aquesta publicació, i la prova 
és que «en una població com Berga que 
té 15.000 habitants es distribueixen 
2.500 exemplars. En el moment que 
publiquem temes de denúncia amb 
noms i cognoms, la gent busca el diari 
per informar-se’n. A la comarca som els 
únics que abordem aquests tipus d’in¬ 
formacions». Per posar un exemple, en 
moments clau com va ser el cas de l’as¬ 
sassinat de J.M. Isanta a Berga o l’as¬ 
sassinat de Mustapha, veí de Manresa, 
a mans del cossos policials, «el Pèsol 
Negre ha estat el mitjà d’informació 
de referència i és quan més es veu la 
influència que pot tenir». 

El fet que sigui un mitjà d’influ¬ 
ència a la comarca fa que també se’l 
llegeixi gent contrària. En aquest sentit, 
expliquen, «a vegades cal lluitar perquè 
arribi a tothom, ja que quan publiquem 
temes incòmodes i la publicació es 
distribueix de forma indiscriminada, 
moltes vegades els exemplars desa¬ 
pareixen de segons quins punts de 
distribució». 

Tot i això, per la gent que forma part 
del projecte la millor recompensa és la 
repercussió dels articles que publiquen: 
«entenem que la nostra funció és incidir 
socialment, i ho fem a través d’una eina 
que veiem que funciona i té efectes en 
les lluites». Aquesta és una reflexió força 
compartida per tots els mitjans presents 
a la jornada. En el cas de La Directa, 
«una de les recompenses dels mitjans 
[de comunicació popular] és que som 
tensors dels mitjans de comunicació de 
masses que s’han vist forçats a abordar 
algun tema. Una de les funcions dels 
nostres projectes és marcar agenda, i 
aquesta és una gran victòria». 



Celebració de la publicació número 200 | Foto: La Burxa 

La Burxa torna als carrers 


Mercè Esteban 


Apunts històrics 

Durant l'hivern del 1997-1998, les 
persones que dinamitzaven els espais 
okupats del barri i alguns joves del Casal 
Independentista de Sants, van entendre 
la necessitat de generar un espai polític 
comú i així nasqué, sense gaires preten¬ 
sions, l’Assemblea de Barri de Sants 
(ABS). Al poc temps, aquesta assemblea 
va donar vida a La Burxa com una eina 
inicialment defensiva per contrarestar 
la criminalització i la repressió que es 
vivia però, ràpidament, passà a ser el 
vehicle per socialitzar i compartir una 
altra visió del barri i del món, així com 
un mitjà per generar noves complicitats 
dins el teixit social del barri. 

18 anys han passat ja des que va sortir 
al carrer La Burxa o. Durant aquest 
temps, La Burxa ha crescut en contingut, 


anys l’havia portat a ser una publicació 
on s’hi recullen diferents mirades 
gràcies a les quals s'ha diversificat el 
públic lector. La seva llarga trajectòria 
-més de 18 anys-, ha convertit aquest 
mitjà en un històric del relat del barri 
on s’hi poden identificar els canvis dels 
moviments socials i la tipologia de rei¬ 
vindicacions que han anat conformant 
Sants i rodalies. 

Pel que fa al seu funcionament intern, 
es reconeix el projecte com un espai 
d’aprenentatge col·lectiu on moltes de 
les persones que hi han format part hi 
han recollit i aportat experiències, fent 
de La Burxa una escola de comunica¬ 
ció popular i un reflex de la complexa 
realitat del barri. L’assemblearisme i la 
horitzontalitat han sigut punts clau per 
fer possible aquestes fortaleses, formes 


Per tots aquests motius -tant les 
fortaleses que reafirmen la importància 
de la seva existència, com les dificultats 
per fer-la sostenible- es va decidir parar 
per repensar-se. 

Paraz pez repezisaz-se 

Després d’una assemblea oberta 
realitzada al mes d’octubre amb 
l’objectiu de fer palès el moment actual 
del projecte i recollir-ne les propostes, ha 
sorgit un grup de persones amb noves 
idees i nous col·lectius que es compro¬ 
meten a destinar temps i espai de la seva 
quotidianitat a mantenir viva La Burxa 
i consolidar-la. Són molts els suports 
que s’han rebut per tirar-la endavant, 
des de projectes afins com La Directa, 
amb qui s’ha compartit reflexions 
sobre el periodisme de transformació 


redacció amb l’objectiu de donar forma 
i ordenar el contingut amb un estil 
periodístic, una formació del funciona¬ 
ment de les xarxes socials i un espai on 
vam compartir eines i maneres per fer 
assumible la maquetació. 

Mentrestant, les assemblees anaven 
definint el nou contingut. I és a partir 
d’aquests processos on aflorava la intel¬ 
·ligència col·lectiva que ha fet possible 
l’aparició de noves seccions i de nous 
motius per la seva existència. 

Per tal de donar resposta a la dificultat 
de garantir una temporalitat concreta, 
la secció d’actualitat ha estat reduïda 
deixant lloc a nous espais de debat 
on s’hi ha incorporat, per exemple, la 
nova secció «Regirem el cub de Rubik», 
col·lectiu de Can Vies que dóna nom a 
la secció i que pretén generar espais de 


EQUIPS 


EQUIPS 


Goordinadora de distribució, ' 
distri buido res 


La motivació per seguir 
comunicant la realitat 
col·lectiva del barri ha fet 
possible la seva continuïtat 


EQUIPS 

Una conductora 


Procés d'elaboració de La Burxa 
Infografïa: Marta Reus Fàbregas 




EQUIPS 



Persona responsable d'aquell mes 
per fer aquesta tasca 


Red a cto res, co rrecto res, 
ma q u eta d 0 res, coord i na do res i 
col·lectius i persones que vulguin 
ter propostes de contingut 




EQUIPS 


/ Redacto res, fotògrafes, 
coord in adores, col·lecti us i 
col·la boradores 


L'horitzontalitat i 
Lassamblearisme 
han estat punts 
claus del procés 


EQUIPS 


Coordinadores i maquetadores 


EQUIPS 

Correctores i maquetadores 


La Burxa, a més de ser un 
relat col·lectiu del barri, és 
un espai d'aprenentatge 


qualitat, disseny, tirada, lectores, col·l¬ 
aboradores... i s'ha consolidat al barri. 
Darrerament hi ha hagut una davallada 
del nombre de persones del grup motor, 
però la motivació per seguir comunicant 
la realitat col·lectiva del propi barri ha 
fet possible no només la seva conti¬ 
nuïtat al llarg del temps, sinó també 
que es segueixi repensant el format i 
el contingut per tal d’adaptar-la a les 
necessitats de cada moment. 

L’última crisi 

Des de l'aniversari de la 200è publicació, 
La Burxa es va trobar en un moment 
intern on la participació de persones al 
grup motor va decaure, fet que va portar 
a repensar el diari i a destinar uns mesos 
per tornar-lo a dotar de forces i motiva¬ 
cions a fi de mantenir un espai de comu¬ 
nicació i difusió de les diferents realitats 
del barri i dels col·lectius que en formen 
part. 

La situació de crisi en què es trobava 
el projecte va portar a fer una anàlisi de 
les fortaleses i debilitats de La Burxa. Per 
una banda, es reafirmava la idea que el 
diari s'havia convertit en un referent al 
barri i que la seva trajectòria al llarg dels 


de treballar que també es recullen i 
es debaten als continguts publicats, 
de manera que també s'han elaborat 
articles que podrien servir com a 
reflexions d’aquestes pràctiques. 

Al mateix temps, però, l’apartat d'actu¬ 
alitat anava perdent sentit perquè quan 
La Burxa arribava al barri, moltes de les 
notícies que s’hi llegien ja no formaven 
part del moment actual. Aquest retràs 
de l'arribada de la publicació venia 
derivat de les poques forces de l’equip 
que la tirava endavant ja que, sent 
aquest reduït, assumia la responsabi¬ 
litat de tots els processos d’elaboració 
d'un diari i, així, es feia inviable assolir 
els tancaments mensuals en un temps 
prudencial sense que les notícies no 
quedessin desfasades. Tampoc hi havia 
temps ni forces per fer periodisme 
d’investigació. La distribució també 
era un punt fluix ja que no hi havia 
un grup prou sòlid que l’assegurés i, 
sovint, moltes Burxes es quedaven al 
punt de distribució sense ser llegides. 
Es plantejava, a més, si els col·lectius i 
el propi barri sentien La Burxa com un 
altaveu i si s’apropiaven de l’espai per 
fer-se un lloc on explicar-se. 


social i l’autoorganització de projectes 
que el facin real, a col·lectius que han 
participat del propi procés de repensar 
el diari i que es comprometen a impli- 
car-s’hi: Can Vies, el Hacklab de Can 
Batlló, el Bloc de la Bordeta, el Col·lectiu 
Krasny, el Casal de Joves de Sants... 
entre d’altres. Gràcies a la participació 
esmentada i al compromís assumit altre 
cop, la publicació té futur. 

La refuzidació 

Aquests últims mesos han estat de 
Aquests últims mesos s’han dedicat a la 
refundació dels continguts del diari i de 
la metodologia interna de treball. L’as¬ 
semblea oberta va possibilitar l'ampli¬ 
ació de l’equip i aquest que va dividir-se 
en diferents comissions de treball per 
enfortir els eixos que la conformen: un 
de contingut, un de maquetació, un 
de xarxes socials i un altre de redacció. 
Cadascun d’aquests grups va anar 
acompanyat d’un espai de contextua- 
lització de cada tasca i d'aprenentatges 
col·laboratius que es van concretar 
en diferents tallers dividits amb la 
mateixa lògica de les comissions de 
treball: un taller per compartir eines de 


reflexió sobre temàtiques que entaulen 
debats dins dels moviments socials. 
Un espai dedicat al monogràfic d’un 
col·lectiu -i d’una temàtica concreta 
que gira al voltant de la seva tasca- 
també omplirà un lloc important a la 
nova Burxa. La idea és poder recuperar 
l’apropiació col·lectiva del diari i que 
els col·lectius que hi escriguin tinguin 
un espai de divulgació i generació de 
debats interns interessants per tal de ser 
compartits. 

Altres són les seccions que s’han 
repensat i que, fins i tot, han canviat de 
nom com la nova secció «Biodiversitat 
Barrial» que pretén ser un recull de 
diferents iniciatives del barri. 

L’espai d’«Opinió» s’ha ampliat i s'ha 
repensat amb nous formats: un recull de 
microreflexions que inclourà pintades i 
piulades s'estrena en aquest número. 

L’objectiu, a partir d'ara, és obrir les 
assemblees de redacció a totes les 
persones i moviments del barri que 
tinguin ganes d’aportar noves mirades 
i de recollir reflexions que es puguin 
teixir en el relat d’aquesta història 
comuna. 

M Soles no hauríem pogut" 


Carles Masià 


Mai hem augmentat els recursos 
humans i econòmics en proporció 
al creixement. El ritme frenètic 
setmanal ha fet que no dedi¬ 
quéssim prou temps a la planificació a 
mitjà-llarg termini, sinó que hem anat 
destinant gran part de les energies a la 
gestió diària. Al mateix temps, ha faltat 
reforçar l’espina dorsal del setmanari, la 
que fa possible el projecte, que són les 
subscriptores». Era una de les reflexions 
que fèiem el 16 de juliol de 2014, quan 
ens vam trobar a la seu de Coop57 amb 
una trentena de persones i entitats que 
donaven suport a La Directa des del seu 
naixement per compartir impressions 
sobre com podíem consolidar el projecte. 
Immersos en una crisi de creixement, 
ens trobàvem en un escenari conegut 
per a molts altres moviments i projectes 
amb voluntat d’avançar, una cruïlla 
familiar: l’urgent no ens estava deixant 
fer l’important. 

En aquesta reunió, a banda de 
compartir les inquietuds anteriors, vam 
plantejar una de les fórmules que crèiem 
que podia dotar d'estabilitat a la futura 
Directa: constituir una cooperativa per 
integrar el col·lectiu editor, les col·labor¬ 
adores i les subscriptores, tant persones 
com entitats. La idea en abstracte, 
que ja havíem comentat en algunes 
assemblees, va tenir molt bona acollida. 
També vam copsar que les assistents ens 
atorgaven tota la legitimitat pel model 
de periodisme que estàvem practicant 
i que ens animaven a fer camí. En 
definitiva, vam sortir de la trobada amb 
un aval col·lectiu i un mandat molt clar: 
convocar una altra reunió però, aquest 
cop, amb un projecte concret i palpable 
sobre la taula. 

Què jugava a favor nostre? Per 
començar, ens nodríem del substrat 
fèrtil de moltes iniciatives de comunica¬ 
ció popular que han precedit La Directa 
i de les quals, d'alguna manera, ens 
considerem deixebles. En segon lloc, ens 
vam adonar que disposàvem d’un gran 
capital social: les persones i col·lectius 
que creuen en el projecte i que l’han 
fet créixer de moltes maneres al llarg 
dels anys: subscrivint-s’hi, redactant 
continguts, fent fotografies i il·lustr¬ 
acions, aportant coneixements, acon¬ 
sellant-nos, ajudant-nos en la difusió 
i la distribució... Per tant, no partíem 
de zero, volíem bastir una Directa de 
propietat col·lectiva més sostenible - 
humanament i econòmicament- sense 
que perdés el seu ADN: ser un mitjà 
capaç de fer periodisme d'investigació 
i denunciar les injustícies, però també 
de difondre les alternatives existents en 
tots els àmbits de la vida. 

Ja teníem el «què», ara faltava el 
«com». Potser per tot això vam recórrer 


a aquest entorn proper per formar-nos 
internament en economia solidària, 
conèixer experiències semblants que 
ens poguessin inspirar, interessar-nos 
pels diferents models de cooperativa, 
analitzar la salut financera del projecte 
i fer -i també fer-nos- moltes preguntes. 
També hi va haver espai per intentar 
aprendre dels conflictes que havien anat 
sorgint dins del col·lectiu, parlar de les 
pors i imaginar-nos La Directa que ens 
agradaria construir. Com no podia ser 
d’una altra manera, aquest procés es va 


coure a foc lent -amb assemblees mono¬ 
gràfiques, grups de treball i una bona 
dosi d'assaig-error-, mentre La Directa 
continuava informant puntualment. 

Al cap d’un any i mig, el 6 de febrer 
de 2016, es va tornar a convocar els col¬ 
·lectius i persones amb bona part dels 
deures fets com a col·lectiu editor: a 
Can Batlló es va presentar una primera 
proposta de cooperativa de consumido¬ 
res i usuàries integrada per sòcies con¬ 
sumidores -persones i entitats-, sòcies 
treballadores i sòcies col·laboradores. La 
proposta es va avalar i es van incorporar 
algunes esmenes. Encara quedaven 
molts detalls per polir, però potser la 
lliçó més important d'aquella jornada 
és que vam esquerdar la barrera mental 
entre les que fèiem La Directa i les 
persones i col·lectius que la llegien o s’hi 
subscrivien. Per això vam començar a 
concebre el projecte en primera persona 
del plural. 

Després d'aquesta presa de cons¬ 
ciència, durant la primavera, es van 
organitzar trobades descentralitza¬ 
des al territori. En un món de clic fàcil 
i immediatesa banal crèiem que valia 


la pena aturar-nos un moment per 
explicar la proposta de la nova Directa 
de propietat col·lectiva a les subscrip¬ 
tores. L’objectiu era que exposessin els 
seus dubtes, recollir les seves propostes 
i, evidentment, demanar-los que s’incor¬ 
poressin a la cooperativa com a sòcies. 
El primer requisit era voler formar-ne 
part. Paral·lelament, es va crear un 
grup motor que es va encarregar d’anar 
recollint totes aquestes aportacions, fer 
projeccions econòmiques i redactar els 
estatuts de la nova cooperativa. 


Per què una cooperativa de consumi¬ 
dores i usuàries? El fet d’haver de for¬ 
malitzar un projecte comporta moments 
feixucs i paperassa, però també té una 
cosa molt bona:ens obliga a reflexio¬ 
nar i a baixar a les arrels, a ser radical 
per buscar l’essència de la iniciativa 
que es vol impulsar. En aquest sentit, 
La Directa posa a la disposició de la 
societat uns continguts que pretenen 
ser eines per a la transformació social. 
En altres paraules, aquestes informaci¬ 
ons en diferents suports -una publicació 
impresa, un web, suplements, vídeos...- 
són el que les lectores i subscriptores 
poden utilitzar i difondre, més enllà 
d'entendre la informació com a una 
simple mercaderia o bé d'entreteniment. 
D’altra banda, les subscriptores són les 
que donen independència i solidesa 
al projecte, ja que representen el seu 
principal suport econòmic. A més, és 
precisament aquest entorn el que sovint 
esdevé font dels nostres reportatges 0 
ens alerta de temes d'on estirar del fil. 

La cooperativa es va presentar al mes 
d’abril de 2016 en una data simbòlica, 
el desè aniversari de la publicació, i va 


celebrar la seva primera assemblea al 
setembre. A partir d'aquell moment van 
començar a caminar el consell social i el 
consell periodístic, dos òrgans pensats 
per obrir la governança del projecte 
i fer-la més participativa. D’aquesta 
manera, pensem que el col·lectiu editor 
pot concentrar-se millor en la tasca de 
fer un periodisme que tingui incidència 
social i, al mateix temps, aprofitem tot 
el bagatge de les persones i entitats que, 
tot i no poder participar del dia a dia 
de la redacció, aporten una visió i uns 


coneixements imprescindibles perquè el 
projecte sigui sostenible a llarg termini. 

Actualment, La Directa té 2.300 subs¬ 
criptores, de les quals més de 200 han 
fet el pas i ja són sòcies consumido¬ 
res -23 són entitats-. En paral·lel, els 
últims anys han anat germinant més 
experiències i moviments transfor¬ 
madors que, molts cops, també han 
estat protagonistes de les pàgines 
de la publicació. Sentim que formem 
part de l’ampli i divers ecosistema de 
l’economia solidària, una realitat que 
està creixent en molts sectors -inclo- 
ent-hi el dels mitjans de comunica¬ 
ció- i que fa un esforç de coherència. 
És important difondre uns valors però, 
sobretot, practicar-los. Per això apostem 
per l’arrelament al territori, les estruc¬ 
tures horitzontals i participatives, la col¬ 
·laboració amb altres projectes amb qui 
compartim horitzons i el finançament 
amb criteris ètics, entre altres aspectes. 
Durant aquest trajecte iniciat fa més 
d’una dècada, l’entorn solidari sempre 
ens ha anat acompanyant i és amb qui 
estem aprenent a intercooperar. Soles no 
hauríem pogut. 

COOPERATIVA 

D’ARQUITECTES 


WWW.LACOL.ORG 
C/CICERÓ 5, SANTS • 931 720677 
info@lacol.org 


ESTAMPACIÓ SERIGRÀFICA 

tèxtil i paper 



Tintes Ecològiques < 

Serigrafia art-e-sana i 

Rfirinraiiacic@opnibx.orQ 


htin//sericic.tumblr.com/ 



'acentem moneda sociaj 



JORNADA 

SALVEM LES PENSIONS 


Assemblea “SALVEM LES PENSIONS” de Sants 


(Percussió brasilera) 

VERMUT SOLIDARI 
(Resistència Movistar) 
DINAR POPULAR 
(Comissió cuina IS M) 
CORAL IAI@FLAUTAS 
THE JABALISTICS 
(Rural Jazz Project) 
LOS BIO-LENTOS 
(Poesia al Rescate) 
BALL I MOLTA MARXA 
La lluita no s’aturaü 


12.30 h. 
PLAÇA 


20.00n. 


PARC 



fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com f 
93 667 19 22 c/Riego, 43. 08014 Ben. 

RACÓ HISTÒRIC 

Classes de crims o 
crims de classe (part I) 


FOGONS DE TEMPORADA 

Mengem llegums, 
mengem salut! 



Marta Sànchez 


ap al 1840, mentre 
algunes de les famílies 
pioneres del tèxtil 
català entraven en 
declivi, altres noms anaven 
sorgint. Eren nous industrials 
que, majoritàriament, situaven 
els seus vapors als pobles que 
envoltaven Barcelona i eren, 
també, els que farien després el 
salt definitiu a la mecanització. 

Joan Güell i Ferrer va ser 
un d'aquests personatges 
qui, després d'una fulgurant 
carrera comercial a la Havana 
-epicentre del tràfic d’esclaus 
espanyol-, tornava a Europa 
enriquit i amb la intenció 
d'invertir el seu capital en nous 
negocis. Güell havia viatjat 
pels Estats Units i per Europa 
estudiant les novetats industri¬ 
als i, l'any 1840, va entrar en un 
negoci familiar: una fàbrica de 
filats. En poc temps es va situar 
al front de l'empresa i es va 
establir a Sants, on va edificar 
el Vapor Vell. 

Els catalans miraven amb 
molt d'interès les inno¬ 
vacions que es realit 
zaven a Anglaterra i 
França però, per fer ús 
d’aquestes innovaci¬ 
ons, calien privilegis 
reials. El 1844, un altre 
industrial, Domènec 
Ramis, es va especi¬ 
alitzar en importar 
maquinària i sol·l- 
icitar-ne les patents 
aconseguint, així, la 
maquinària necessària 
per fabricar panes 
i, en conseqüència, 
obtenint una situació 
de privilegi per davant 
d'altres industrials com els 
Muntadas. Güell, coneixedor 
del que significava el negoci de 
la pana -un teixit amb el que 
es feia roba per obrers, pagesos 


0 soldats-, es va associar amb 
Ramis l'any 1848 per crear 
l'empresa «Güell, Ramis i 
Companyia». 

Els teixits catalans no podien 
competir per preu amb els 
anglesos ja que Catalunya 
no tenia ni cotó ni carbó per 
moure les fàbriques. Per aquest 
motiu, els patrons catalans 
van començar a organitzar-se 
amb l’objectiu de promoure 
una política econòmica pro¬ 
teccionista que o bé prohibís 
l'arribada de productes 
estrangers, 0 bé fixés aranzels 
per dificultar-ne la venta. L’any 
1848, la Junta de Fàbriques de 
Catalunya constituí l’Institut 
Industrial de Catalunya amb 
aquest objectiu. Entre els 
principals promotors destacà 
Joan Güell i Ferrer 
i també Josep 
Sol i Padrís, 
un jove 
intel·le¬ 
ctual 


amb grans dots per l’oratòria 
que ben aviat va entrar en 
el cercle de Güell arribant a 
dirigir el Vapor Vell. 

Tanmateix, les constants 
millores tècniques de les 
màquines tenien un revers 
fosc: la mà d’obra no quali¬ 
ficada podia fer tasques que 
abans requerien els coneixe¬ 
ments d’un personal format. 
Això va significar una preca- 
rització i un empitjorament 
general de les condicions de 
treball. A més, com es requeria 
menys energia per mantenir 
les màquines de vapor en fun¬ 
cionament, els empresaris 
preferien no aturar-les i dividir 
el treball en dos torns de 12 
hores. Tot era, doncs, a punt per 
la gran protesta i pel crim que 
aterraria a la burgesia 
catalana i del qual el 
Vapor Vell en seria 
l’escenari. 


Retrat de Sol i Padrís aparegut a la Revista de Catalunya 1862 


Núria May Masnou 


E ns hem acomiadat d’un 
2016 ple d’efemèrides 
notables acompanyades 
d’esdeveniments tristos 
i decebedors. Però, per començar 
el 2017 amb un somriure, direm 
adéu a un any en el que també 
s’han aconseguit grans coses 
com, per exemple, que la Orga¬ 
nització Mundial de la Salut 
(OMS) el declarés l'«Any Inter¬ 
nacional dels Llegums». Ens 
podem preguntar què tenen 
els llegums que els facin 
dignes de tals honors 0, potser, 
podem intentar respondre 
a una pregunta encara més 
fàcil: per què n’hem de menjar, 
de llegums? Segurament la 
resposta a ambdues qüestions 
serà la mateixa. En primer lloc, 
podríem trobar arguments 
en relació a la salut. De fet, si 
s’haguessin d’enumerar els 
beneficis derivats del consum 
de llegums no tindríem prou 
espai en tota una pàgina. Per 
comentar-ne només alguns: són 
font de proteïna vegetal que 
combinada amb cereals -pre¬ 
feriblement integrals-, fruits 
secs i/o llavors confereixen una 
proteïna d’alt valor biològic. 
Són rics en hidrats de carboni 
complexes que ens proporcio¬ 
nen energia sense que el nostre 
índex glucèmic generi pics 
perillosos -diabètics, mengeu- 
ne!-. Contenen fibra -la soluble 
que incrementa la sensació 
de sacietat, i la insoluble que 
regula el nostre trànsit intes¬ 
tinal- i, si esteu preocupats per 
les flatulències, mengeu-ne 
més sovint: tot és qüestió de 
carència. I, per completar un 
quadre nutricional gairebé 
perfecte, dir-vos que també 
contenen vitamines, antioxi- 
dants i són una excel·lent font 
de minerals: Calci, Potassi, 
Fòsfor i, sobretot, Ferro; aquest 


últim de baixa absorció però 
que serà molt més aprofitable si 
es combinen els llegums -en un 
mateix àpat- amb ingredients 
rics en vitamina C -tomàquet, 
pebrot, espinacs, cítrics... etc-. 

Els llegums però, no són 
només bons per nosaltres, 
també ho són pel planeta: cal 
destacar, i dir amb la veu ben 
alta, que el consum habitual 
de llegums és més sostenible 
que el de molts altres aliments 
habituals a les nostres taules: 
el seu creixement contribu¬ 
eix a fixar Nitrogen al sòl, 
cosa que beneficia la rotació 
de cultius i la disminució de 
l’ús de fertilitzants. A més, la 
seva producció és molt menys 
costosa a nivell energètic i en 
quant als recursos utilitzats 
cal considerar el següent: per 
a produir íkg de llegums es 
requereixen, aproximadament, 
50 litres d’aigua enfront als 
1.300 litres requerits per posar 
íkg de vedella a les nostres 
panxes. 

Hem de parlar -i de menjar- 
llegums perquè, a més, formen 
part de la nostra tradició gas¬ 
tronòmica: quants territoris 
coneixeu on les botigues 
de llegum cuit formin part 
habitual del paisatge? Els 
llegums són econòmics i aptes 
per a totes les butxaques i 
són tan o més dignes que 
molts altres aliments per ser 
combinats, cuinats i presentats 
amb tots els honors en una 
taula festiva. Fem de llenties, 
cigrons, mongetes, pèsols i 
faves, entre altres, convidats 
habituals a les nostres cassoles. 
La cuina dels llegums és 
versàtil i les possibilitats són 
infinites. Si us voleu inspirar 
i saber-ne més, la Fundació 
Alícia ha editat amb Planeta- 
Gastro un llibre en català que 
properament estarà al mercat: 
«La Cuina dels Llegums». 

Bon profit! 


VIDES DE BARRI 

Entrevista a Mia Caritg 


Mixeia Tortosa 


T ot i que fa molts 
anys que la Mia viu 
a Sants, no ha estat 
així sempre. Només 
arribar a Barcelona però, va ser 
el barri que, pel seu tarannà 
lluitador, va triar per viure. De 
mare catalana i pare francès, la 
seva infància ve marcada per 
una família cristiana que la va 
enviar a unes colònies a França 
quan encara era una adolescent. 
Allà va fer els primers contactes 
amb gent que havia participat 
activament a la revolució de 
Maig del 68, quedant la llavor 
de la lluita llibertària dintre 
seu. Passats els anys, Mia arriba 


a Barcelona i, junt a diferents 
persones que venien del 
moviment llibertari i sindical, 
funda l’Ateneu llibertari de 
Sants al 1976. Engega i lluita 
en campanyes com el «Verd 
Total» a l’Espanya Industrial, 
on es reivindicava la necessitat 
d'espais verds en un barri exces¬ 
sivament industrial i, gràcies 
a la qual, existeix el parc tal i 
com el coneixem avui. De la 
mateixa forma, s’aconsegueix 
també que Cotxeres esdevingui 
un equipament d’ús veïnal i 
que no quedi en mans de gestió 
privada. Mia explica, a més, 
que a l'Ateneu hi havia un grup 
feminista molt potent que pos¬ 
sibilitava l’avortament -il·legal 


en aquell moment- facilitant 
adreces fora del país i fent l’a¬ 
companyament necessari. Les 
dones del barri feien reunions 
per tractar aspectes com l’auto- 
coneixement del cos o l’anticon¬ 
cepció, es generava debat polític 
i es participava en activitats 
del propi barri, com ara la Festa 
Major, juntament amb altres 
associacions. Anys després, s’ar¬ 
rossegaven lluites guanyades 
però també lluites perdudes 
com, per exemple, la referent 
al Calaix de la Vergonya. El 
2011, i després de més de 30 
anys de lluita, comença el gran 
projecte de Can Batlló: un espai 
dinàmic de reflexió i reivindica¬ 
ció que avarca una gran diver¬ 


sitat generacional així com un 
ideari polític i d’activitats i que, 
a dia d'avui, s’ha convertit en 
un referent d’autogestió arran 
d’Europa. Des d'aleshores, Mia 
forma part de la Comissió d'Acti¬ 
vitats i ho ha anat compaginant 
amb d’altres comissions -com, 
per exemple, la Comissió del 
Bar- assistint tant a les assem¬ 
blees setmanals de coordina¬ 
ció, com a l’Assemblea General 
que es celebra mensualment. 
Compagina la seva feina amb 
una lluita llibertària que és el 
que li dóna vida i, malgrat que 
de vegades resulta frustrant, 
com diu ella mateixa: «Si lluites 
pots perdre però, si no lluites, ho 
tens tot perdut». 



Fotografia actual de Mia Caritg 

LLIBRE 

Azzibazà 
el dematí 


de Joanjo Garcia 



Paula Catalan Gasulla 


«Sóc un nus sense passat i 
sense propera estació». 

Així es defineix a sí mateixa 
la protagonista d'«Arribarà 
el dematí» i, amb aquesta 
mateixa frase, introdueix 
Manuel Delgado l'epíleg amb 
el que conclou el llibre. Joanjo 
Garcia ens parla de la construc¬ 
ció de la identitat, individual 
i col·lectiva, a través del diari 
de Laura, una jove de 25 anys 
que torna a Barcelona la tardor 
del 2014. El punt de partida és 
a les festes de Sants, on Laura 
retrobarà velles amistats i farà 
noves coneixences; altres perso¬ 
natges que, com ella, transiten 
per la ciutat en aquestes dates 
marcades pel procés sobira- 
nista, des de la «V de la Diada» 
fins la consulta del 9-N. 

Laura necessita dotar de 
significat el passat per poder 
entendre quin és el seu lloc al 
món. Amb aquesta voluntat, 
visitarà el poble familiar per 
intentar reconstruir, a través 
dels fragments que en resten 
-roba, llibres, una fotografia-, la 
figura d’una mare que es llançà 
pel balcó 18 anys abans. Com si 
no tingués on ancorar-se, Laura 
està en trànsit constant -entre 
Barcelona i València, la capital i 
el poble, Gràcia i Sants- eviden¬ 
ciant la fragilitat i inconsistèn¬ 
cia de la seva realitat. Encara 
no ha après a dir que no, no és 
capaç de completar el títol per 
al treball de màster -Discursos 
i pràctiques feministes:... i què 
més?»-, no s’atreveix a compro¬ 
metre's amb cap amant. Amb 
escepticisme reviu la militància 
que acaba d’abandonar i 
observa distant les diferències 
entre l’esquerra independen¬ 
tista davant aquest procés que 
se’ls escapa. 

És inevitable identificar-se 
amb la protagonista; els seus 
anhels i preocupacions són, 
més que universals, genera- 
cionals. La sensació d'estar 
davant el buit, la vida que es 
desplega als nostres peus i que 
no podem desxifrar. Com Laura, 
ens deixem guiar per les cir¬ 
cumstàncies mentre anem a 
la deriva, acumulant experièn¬ 
cies fragmentàries a través les 
quals, qui sap, un dia acabarem 
configurant la nostra pròpia 
història. 


MÚSICA 

Espai de Czeació Musical de Can Batlló 



Grup Espai de Creació Musical 


David Vàzquez 


«Al barri hi ha de tot» resava 
la campanya d’un famós banc 
català ara desaparegut... A 
Sants hi ha de tot però, com 
sabem, no per a tothom i els 
desequilibris malauradament 
són norma. 

En aquesta nova secció 
d’una Burxa renovada, parlem 
de «cultura» i, per això, és 
important -per no dir impres¬ 
cindible- presentar l'Espai de 
Creació Musical de Can Batlló 
(ECM). L’espai dóna resposta a 
l’absència de locals d’assaig, 
sales de concerts i laboratoris 
musicals que haurien d'estar 
als nostres barris i a l'accés de 
tothom. 

L’ECM és un col·lectiu de 
músics i tècnics que treballen 
per autogestionar el cicle 
complet de la música: des de 
l’assaig i la creació, passant 
per l'enregistrament i la rea¬ 
lització de concerts o, fins 
i tot, exhibint, gravant i 
editant maquetes o CD’s. A la 
vegada, ofereix un espai d’oci 
no consumista que treballa 
colze a colze per crear una 
escena musical al marge dels 
circuits comercials. A l’ECM 
ningú paga per assajar. Entre 
tots i totes, i en assemblees 
regulars, s’organitzen concerts 
que permeten finançar-se 
sense haver de demanar ni un 
euro a ningú. Els concerts són 
sempre gratuïts, de qualitat i, 
sobretot, 100% autogestionats. 
A més, es disposa d'un local 
d’assaig que permet composar 
i assajar. També existeix 
la infraestructura tècnica 
necessària per fer gravacions 
de concerts en directe, discos i 
maquetes. La majoria d'actes 
que es programen es realitzen 


a l’Auditori del Bloc 11 de Can 
Batlló, normalment el primer 
dissabte de cada mes. 

A banda de la coordinació 
interna de Can Batlló, l’assem¬ 
blea es reuneix mensualment 
per organitzar la programació 
cultural, per decidir les tasques 
i les inversions a fer i, en 
general, per coordinar-ho tot. 
Participen del dia a dia de Can 
Batlló i de la seva dinàmica 
i, cada any, col·laboren en els 
diversos actes solidaris que 
es realitzen a l’espai autoges- 
tionat. Fruit de l'assemblea, 
es revisa i s'estableix la pro¬ 
gramació de concerts que, un 
cop al mes, permetrà l'autofi- 
nançament del col·lectiu i que 
revertirà, a més a més, en el 
bon funcionament del propi 


Can Batlló. 

Després de més de tres anys 
d'activitat constant, l'ECM ha 
esdevingut, per excel·lència, 
l'espai de trobada d'un munt 
de músics dels barris de Sants, 
però també hi trobem tècnics 
de so, de llums i amants de la 
música, entre altres. També 
hi ha gent que, francament, 
no sap tocar ni cantar, ni tant 
sols ballar, però a l’ECM tot hi 
cap: l'espai és obert a tothom 
que vulgui desenvolupar una 
activitat musical de manera 
comunitària i autogestionada. 

Alguns dels grups que hi 
participen -o que hi han 
participat- són: BCN Ska-Jazz 
Orquestra, Daltabaix, Lo Petit 
Comitè, Mastegades, Nus, Rage 
to Antonio Machine, Revenja, 


Revés, Sanción o Turbolentos. 
Són una desena de bandes les 
que, normalment, conviuen 
a l’ECM. L’espai, a més, es 
gestiona també a nivell virtual 
a través d'una graella que, com 
el propi ECM, està plena de 
vida. La llista de demandes per 
participar del local d’assaig o 
per actuar a l'auditori no paren 
de créixer, cosa que ha obligat 
a plantejar seriosament a l’as¬ 
semblea de Can Batlló la idea 
d’obrir nous espais que possi¬ 
bilitin un nou local d’assaig. 
Tot plegat s’emmarca dins la 
necessitat de trobar espais d'oci 
accessibles que, com dèiem a 
l’inici de l'article, brillen per la 
seva absència als nostres barris 
i a la nostra ciutat. 


VINYETA 

Meditezzazii 


POESIA 

Ella i ell 


per Agus Giralt 


per Mireia Tortosa 


Imagineu p 3 dels v&ns de la Bordeta 
desapareixent sola el mar 




+ 5*000 


«tos 


Gener 19 


Tany 2016 més àe 5000 persones 
Hah mort of egddes al MeJïtenani 


Ella, 

malmirada, malpintada, 
malparida, malvestida. 

Ell, 

impotent, incapaç, 
imprudent, imbècil. 

Ella, 

té ganes de llibertat 
Ell, 

té ganes d'estimar-se 

I diumenge a misa dotze 
que el cura té molt a dir 
de com a de ser ell, 
de com a de ser ella 

per tenir infern a casa 
per tenir cèl, en morir. 

Directori de col·lectius 111 


Busca el teu col·lectiu i participa-hi 


ACCIÓ LLIBERTARIA 

Col·lectiu llibertari 
Dimarts a les 20:3oh 
https://acciollibertariasants.wor- 
dpress.com/ 

@AccLlibSants 
C/Maria Victòria, 10 


ARRAN SANTS 

Organització juvenil de l'esquerra in¬ 
dependentista 
http://arran.cat/ 
sants@arran.cat 
@ArranSants 
c/Muntadas, 24 


ASSAIG DEL COL·LECTIU DE TEATRE 

LA CUENTISTA 

Col·lectiu de teatre 

Dijous de i6h a 2oh 

C/ Violant d'Hongria, 71 


ASSAIG CORAL EL CORCÓ D'ALPS 

Coral revolucionària 

Dijous de 2i:3oh a 23!! 

corco.d.alps@gmail.com 

@CorCodAlps 

C/ Violant d’Hongria, 71 


ASSEMBLEA ATENEU LLIBERTARI DEL 

POBLE SEC 

Col·lectiu llibertari 

Divendres a les ígh 

https://ateneullibertaripoblesec.wor- 

dpress.com/ 

ateneullibertaripoblesec@gmail.com 
C/ Violant d’Hongria, 71 


ASSEMBLEA ESCOLA ARCÀDIA 

Centre educatiu autogestionari 

Divendres a les ígh 

http://ludus.org.es/ca/arcadia 

arcadiacanbatllo@gmail.com 

@EscolaArcadia 

C/ Violant d'Hongria, 71 


ASSEMBLEA FAMILIARS ATUREM EL 
PARLAMENT 

Grup de suport dels familiars de 

persones detingudes a l'Aturem el 

Parlament 

Dimecres a les ígh 

@FParlament 

C/ Violant d'Hongria, 71 


ASSEMBLEA SALVEM LES PENSIONS 
Espai de defensa del sistema Públic de 
pensions 

Dimecres de i8:3oh a 20:3oh 

https://salvemlespensions.wor- 

dpress.com/ 

salvemlespensions@gmail.com 
@Salvemlespensions 
C/ Olzinelles, 30 


ATENEU LLIBERTARI DE SANTS 

https://ateneullibertari.wordpress. 

com 

lateneu@gmail.com 
C/Maria Victòria, 10 


BIBLIOTECA POPULAR JOSEP PONS 
Biblioteca de la xarxa de biblioteques 
socials 

Matins: dilluns, dijous, divendres i 
dissabtes de íoh a i3h 
Tardes: dilluns, dimarts i dijous de i7h 
a 2oh i divendres de i8h a 2ih. 

Tancat: dimarts matí i dimecres tot 
el dia 

https://bibliotecacanbatllo.wor- 

dpress.com/ 

biblioteca@canbatllo.org 
@bibliotecacanbatllo 
C/ Constitució, 19 


BIBLIOTECA SOCIAL MATEO MORRAL 
Biblioteca de la xarxa de biblioteques 
socials 

Dilluns de i7h a 20.30b 
http://bmmorral.org/ 
lateneu@gmail.com 
C/Maria Victòria, 10 


CAN BATLLÓ 

Espai veïnal autogestionat 
De dilluns a dijous de íoh a i3h i de 
i8h a 2ih 

Divendres de íoh a i3h I de i8h a 22h 
Dissabtes de íoh a 2ih 
https://www.canbatllo.org/ 
@CanBatllo 
C/ Constitució, 19 


CASAL INDEPENDENTISTA DE SANTS 
De dilluns a divendres de i8h a 23!! 
https://cis-jaumecompte.cat 
@cis.jaumecompte 
c/Muntadas, 24 


CENTRE DE DOCUMENTACIÓ DELS 
MOVIMENTS SOCIALS 
Arxiu de documentació dels movi¬ 
ments socials 

Dilluns, dimarts i dijous de i7h a ígh 
http://arxiu.laciutatinvisible.coop/ 
arxiudelaciutat@gmail.com 
C/ Constitució, 19 


CENTRE SOCIAL DE SANTS 
Associació de veïns i veïnes de Sants 
De dilluns a divendres de íoh a i3h i 
de i8h a 2ih 

http://www.centresocialdesants.org/ 
csocialsants@gmail.com 
C/ Olzinelles, 30 


COLLA BASTONERA INFANTIL 
Grup de cultura popular per infants 
Divendres de i8:3oh a 19:30b 
Cada 15 dies 
C/ Olzinelles, 30 


COLLA BASTONERA 

Grup de cultura popular 

https://collabastonerasants.wor- 

dpress.com 

collabastonerasants@gmail.com 
c/Muntadas, 24 


COL·LECTIU ETCÈTERA 
Grup de debat i revista 
Dimecres de ígh a 2ih 
http://www.sindominio.net/etcete- 
ra/ 

etcetera@sindominio.net 
C/ Violant d’Hongria, 71 


COOPERATIVA DE CONSUM PANXA 

CONTENTA 

Grup de consum crític 

Dijous de I9ha22h 

https://panxacontenta.wordpress. 

com/ 

C/ Violant d'Hongria, 71 


CSA CAN VIES 

Centre Social Autogestionat 

Assembea dimecres a les ígh 

Kfeta dimarts i dijous de i8h a 22h 

https://canvies.barrisants.org 

canvies@gmail.com 

@SomCanVies 

C/ Jocs Florals, 40-42 


ENDAVANT SANTS 
Organització Socialista d'Allibera¬ 
ment Nacional 
http://www.endavant.org/ 

@ Endavant Sants 


ESPAI ARTS 

Col·lectiu d’artistes 
Dijous de io:3oh a i3h 
@ArtsCanBatlló 
C/ Constitució, 19 


ESPAI OBERT 

Centre Social Autogestionat 

De dilluns a divendres de i8h a 2ih 

http://espaiobert.org/ 

@SantsEspaiObert 

C/ Violant d'Hongria, 71 


FUSTERIA COL·LECTIVA 
Taller de fusteria comunitària 
Taller obert: dilluns de íoh a 13!! i de 
i6hai9h 

Taller comunitari: dimarts de íoh a 
I3hidei6hai9h 
C/ Constitució, 19 


GRUP D'HABITATGE DE SANTS 

Col·lectiu pel suport mutu davant les 
problemàtiques d’habitatge 
Diumenge a les 19.30!! 

C/Maria Victòria, 10 


JÓVENS DE LES TERRES DE L’EBRE 
Col·lectiu per la defensa del territori 
Dijous a les 2oh 

http://jovensebre.blogspot.com.es 

@Jovens_Ebre 

C/ Jocs Florals, 40-42 


LA BURXA 

Periòdic de comunicació popular 
Primer dimarts de mes a les 2ih 
laburxa@gmail.com 
@laBurxa 


A GUERXA 

Espai de salut 
Dilluns a les 2oh 
@LaGuerxa 

espaisalutcanvies@gmail.com 


LA NAU 
Espai familiar 

Actualment tancat per obres d'acon- 
dicionament pel fred 
lanauespaifamiliar@gmail.com 
@La_Nau 
C/ Constitució, 19 


LAPAH 

Plataforma d’afectats per la hipoteca 
Acollida i Assessorament col·lectiu: 
dilluns i8h 

Emplenar fitxes: per confirmar 
Assemblea de PAH Barcelona dimarts 
i8h 

(atenció a estudiants: dilluns a les 
17:00 al local) 
c/ Leiva, 44 


PUNT D'INFORMACIÓ LABORAL 

Assessorament laboral 
Dilluns de i8:3oh a 2ih 
COS Barcelonès 
C/ Muntadas, 24, baixos 


ROCÒDROM 

Obert dilluns dimecres i divendres de 
i8h a 2ih 

Neteja col·lectiva dimarts de i8h a 2ih 
Dones escaladores dimecres de íoh 
ai3h 

C/ Constitució, 19 


TALLER COL·LECTIU D’INFRAESTRUC- 
TURES 

Taller d’infraestructures col·lectiu 
Dimecres de íoh a 13I1 i dissabte de 
íoh a 14!! 

C/ Constitució, 19 


TALLER OBERT DE MOBILITAT 
Espai d’autoreparació de vehicles 
Dimecres i dijous de 17I1 a 2oh 
Divendres ioh-i3h 
C/ Constitució, 19 


MALABARISTES INEXTREMIS 
Taller de malabars 
Dimecres de i8h a 20:45!! 

Can Batlló 
C/ Constitució, 19 


Si trobes afaitar el teu col·lectiu 
et pots posar en contacte amb 
nosaltres a laburxa@qmail.com 

Mireia navarro 

El part pot ser llarg o curt, nosal¬ 
tres acompanyem fins al naixe¬ 
ment i durant les primeres hores 
postpart. Durant el part, vigilem 
que la mare estigui confortable, 
que vagi menjant o bevent, mo- 
nitoritzem les constants vitals, 
suggerim posicions (en cas de 
necessitat) i enregistrem tot allò 
que observem i fem. En relació 
al bebè, auscultem el batec 
fetal amb un doppler amb més 
o menys freqüència en relació 
al moment del part, i observem 
els signes en la mare que ens in¬ 
diquen que el part avança i que 
el bebè es mou (canvi en la per¬ 
cepció de la contracció, sensació 
de pressió que va augmentant 
progressivament de la bufeta al 
recte i després a la vagina, entre 
d’altres). 

En cas de necessitat, ens ajudem 
de tactes vaginals per valorar 
la progressió de la dilatació i el 
descens de la criatura. 

Si algun dels signes vitals de 
mare o criatura no estan dins de 
la normalitat o el part no pro¬ 
gressa, acompanyem la mare i la 
familia a l’hospital segons el pla 
de trasllat establert i consensu- 
at durant l'embaràs. En alguns 
casos, acompanyem també a 
l’hospital fins al naixement del 
bebè. 

Ouin és el mite que heu de 
desmentir més sovint a les 
usuàries que ateneu? 

Oue per parir a casa cal una am¬ 
bulància ala. porta! . 

www.neixeracasa.com 


★COLUMNA VIOLETA 

Terreny 

públic 

P er sort o per desgràcia, ja s’han 
acabat les festes i amb elles: els 
tiberis nadalencs. El Nadal és aquell 
moment en que moltes de nosalt¬ 
res tornem a casa, ens retrobem 
amb familiars que feia temps que 
no vèiem, i fem petar la xerrada en 
una sobretaula que s’allarga fins 
que les cames demanen a crits una 
mica d’activitat. És cert, també, que 
és aquella època on sovint escoltem 
comentaris com: 'carai, has vist com 
se li ha posat el cul a la veïna?" o 
'mira que n'està de desmillorada, la 
cosina' o ‘au, va, posa't guapa avui'. I 
nosaltres, cansades de sentir-ho, fre¬ 
nem la llengua i intentem fer cara 
de bon any mentre ens preguntem 
qui caram ens ho haurà imposat 
això d'haver d'estar sempre tan gu- 
apes (i anant més enllà: què nas¬ 
sos vol dir 'estar guapa'?). Aquests 
comentaris, tot i ser innocents en 
aparença, ens recorden una vegada 
més que els nostres cossos pertany¬ 
en a tothom menys a nosaltres ma¬ 
teixes: que són objecte de mirades, 
de crítiques, d'opinions i de judicis 
aliens. El nostres cossos són terreny 
públic: un espai conquerit per una 
mirada que ja no és la pròpia. I no és 
d'estranyar. A les dones se'ns exhi¬ 
beix com a producte -estandarditzat, 
és clar-, com a mitjà per arribar a 
algun altre lloc o com a reclam sexu¬ 
al per a la distracció d'aquests ulls 
masculins que tot ho impregnen (si 
no que li preguntin a la Pedroche). I 
aquest mecanisme respon a la ideo¬ 
logia casposa de creure que els cos¬ 
sos femenins existeixen per agradar 
als altres -sobretot a ells-. Aquesta 
violència simbòlica, subtilment, ens 
debilita, ens fa vulnerables. I és clar, 
sempre hi haurà algú que ens di¬ 
gui que això no és l'important, que 
la lluita feminista de veritat rau en 
altres qüestions; o algú que ens ex¬ 
pliqui que tots i totes som lliures de 
fer el que volem amb els nostres cos¬ 
sos i els nostres desitjós. De veritat? 
De veritat creiem que les voluntats i 
els desitjós brollen de l’ànima com 
l’aigua de la font? Que el gènere, el 
fenotip, la classe o l’entorn social 
no ens condicionen la subjectivi¬ 
tat? Només cal fixar-se en que aquí 
-aquells que manen- ens volen amb 
poca roba, però un mica més enllà, 
les prefereixen ben tapades. El nost¬ 
re cos és l’únic mitjà que tenim per 
relacionar-nos amb el món i, per 
tant, l’únic mitjà del que disposem 
per canviar tot allò que no tolerem: 
la diferència de sous entre homes i 
dones, caminar pel carrer amb por 
de ser violades, que les nostres veus 
s’escoltin menys, ser invisibles als 
llibres d’història, a la literatura, a 
l’esport, a la televisió...i un llarg etcè¬ 
tera. Pretenem aconseguir-ho amb 
un exèrcit que se sent vulnerable 
amb l’única eina que té per fer-ho? 


Lucia Alcaraz 

Llevadora de l'equip 'Néixer a Casa' 


Després d'exercir com a infermera quirúrgica 
a l'Hospital Clínic i l'Hospital de Sant Pau 
de Barcelona, l'any 2000 la Lucia Alcaraz va 
comencar a fer de llevadora tant en l'àmbit 

hospitalari com en el domiciliari. Fa uns anys 
va impulsar, juntament amb altres companyes, 
el projecte 'Néixer a casa' amb l'objectiu 
d'acompanyar les dones en procés de part perquè 
visquin l'experiència plenament, amb dignitat 
i respecte. A més, és membre de l'Associació 


Olalla Miret 


En els anys que porteu actives, 
heu experimentat un augment 
de demandes de dones que 
volen parir a casa? 

Sí. A Catalunya hi ha hagut un 
petit repunt aquests anys però 
no existeixen registres fiables 
dels parts planificats a casa. 
La sensació de les llevadores 
de part a casa és que hi ha més 
demanda i també més professi¬ 
onals que ofereixen el servei. 

Per quines raons creus que 
passa? 

Les raons són diverses. Per una 
banda, la inclusió del part a casa 
com a part d’un estil de vida sa¬ 
ludable i en consonància amb 
els valors de les famílies (com 
està passant també amb l’edu¬ 
cació), el part vist com una ex¬ 
periència vital que pertany a 
l’àmbit privat i íntim, no com 
una malaltia que ha de ser 
tractada a l’hospital. Per altra 
banda, experiències traumàti¬ 
ques en anteriors parts fan que 


algunes dones escullin parir a 
casa. També el fet que quantes 
més dones pareixen a casa i més 
professionals atenen, el part a 
casa es va normalitzant. I per 
acabar, però menys important, 
els professionals sanitaris, in¬ 
dependentment de l’àmbit on 
treballem, no podem ignorar la 
creixent evidència científica que 
dóna suport al part domiciliari i, 
ara que la informació vola d’un 
lloc a l’altre del món a gran ve¬ 
locitat, coneixem altres països 
del nostre entorn on hi ha un re¬ 
colzament institucional al part a 
casa. 

En països com Holanda, Regne 
Unit, Canadà o Austràlia les 
dones poden optar per donar 
a llum a casa a càrrec del 
sistema. Aquí, és un servei 
privat que han de costejar 
les famílies. Des de les 
institucions i la societat, el 
part a casa és una opció prou 
reconeguda al nostre país? 

Estem en camí que ho sigui. En 
els darrers cinc anys hem viscut 
una obertura tant per part dels 
professionals que treballen als 


hospitals com del Departament 
de Salut. 

De fet, s’ha creat un grup de 
treball multidisciplinari per 
“ordenar” el part a casa. Aviat 
tindrem la segona reunió. 


En el procés del part, en quin 
moment comença i acaba la 
vostra atenció i quin és el 
vostre paper? 

En un part normal, indepen¬ 
dentment del lloc on esdevin¬ 
gui, hi hauria d’haver una lleva¬ 
dora com a mínim que rebés la 
dona i l'atengués durant tot el 
procés. 

A casa, l’atenció comença quan 
la dona té els primers indicis 
que està començant el treball de 
part (trencar aigües, sentir con¬ 
traccions, canvis emocionals, 
entre d’altres). Aquesta primera 
part normalment no requereix 
de presència de les llevadores 
però sí de suport via telèfon, 
WhatsApp o la forma que la 
dona/família i les llevadores 
hagin pactat. 

Ouan el treball de part està ins¬ 
taurat 0 la dona ens necessita, 
les llevadores anem al domici¬ 
li amb tot el material necessa¬ 
ri pel part, inclosa la piscina de 
parts, i acompanyem el procés 
sense interferir. Cada llevadora 
porta a la seva “motxilla” eines 
que pot fer servir durant l’acom¬ 
panyament: massatge, acupun¬ 
tura, aromateràpia... però sovint 
la dona no necessita res més que 
l’acompanyin professionals que 
confien en ella i en la seva capa¬ 
citat innata de parir i sentir que 
té el “control” sobre el seu procés 
i que ningú farà res que ella no 
vulgui. 










